Valoració 2009 Castellers de Barcelona | El fet casteller vist pel TETE\n« Vídeos Terrassa 22/11/2009\nValoració 2009 a BTV »\nDimarts, 8 Desembre 2009 per Tete\nSi ens centrem en els diferents castells està clar que aquest any ha estat el del pilar. Si fins l’any passat la colla no havia aconseguit descarregar el pilar de 6 i l’havia carregat en altres quatre anys, aquest ha estat l’any de la consolidació d’aquesta estructura descarregant-ne un total de set, tots de forma consecutiva, als quals els hi podem sumar tots els que s’han descarregat a l’assaig amb xarxa, i en la majoria d’ells amb una pinya a mida de folre. La feina feta l’any passat més la que es va començar a fer a primers d’any va permetre portar el pilar a plaça ben d’hora, després de descarregar-lo a l’assaig, per la diada de Sant Jordi però el pilar va quedar en carregat, posteriorment es va tornar a portar. En aquest moment va haver-hi certa preocupació, però la confiança amb la feina feta a l’assaig va permetre que el pilar es pogués descarregar a principis de juliol i descarregar-ne tots els següents de forma plàcida, amb elogis de tot el món casteller.\nUn cop el pilar de sis estava al sac tocava fer més feina, i passava per dos opcions, el 4 de 8 amb el pilar, i el pilar de 7 amb folre. El primer s’havia carregat en dues ocasions l’any passat i el pilar de 7 amb folre s’havia carregat l’any 2000. Tot i treballar per a portar una d’aquestes estructures abans de les vacances d’agost no va ser possible però si que es va provar abans de la Mercè, i va ser en forma de 4 de 8 amb el pilar a Badalona per l’11 de setembre. En un primer intent el castell es va haver de desmuntar per indec isió de la canalla i en un segon el castell va caure quan sortia el pis de dosos ja que el quatre va quedar obert de terços i no es va poder defensar. A la diada de la Mercè de colles locals es va tornar a portar a plaça però es va desmuntar per indecisió de la canalla quan el castell presentava unes sensacions excel·lents. Però a la Mercè de colles convidades la colla hi torna i a primera ronda aconsegueix descarregar el primer 4 de 8 amb el pilar de la història de la colla, castell que s’aconseguiria descarregar en quatre ocasions més a les actuacions de les Corts, Cornellà, Clot i Terrassa, i es va intentar en dues ocasions a l’actuació a Mataró, demostrant que és un castell que tot i haver-lo fet fàcil en ocasions és d’extrema dificultat i s’ha de treballar al 100%.\nL’altre opció per aprofitar el pilar de 6 era el pilar de 7 amb folre, i ja des del primer moment es va treballar amb una nova configuració de soca i folre. DE tot aquest treball es va arribar a la Mercè on es va descarregar tot i que no de forma gaire ortodoxa, fent que hi hagués gent del món casteller que el donava per descarregat i d’altres per carregat. A partir d’aquell moment es treballa per solventar algun dels petits defectes que s’havien observat però en els posteriors intents cada vegada el pilar va a pitjor i es carrega en tres ocasions més, a les Corts, al Clot i a Terrassa. De cara a l’any que ve s’haurà d’estudiar ben bé com solventar aquestes deficiències i així poder agafar la solvència que s’ha demostrat tant amb el pilar de 6 com amb el 4 de 8 amb el pilar.\nPel que fa l’estructura del dos aquest any es va començar amb l’idea de treballar amb dues alineacions, una de titular i una de suplent, però ben d’hora es van haver de fer variacions. Després de descarregar-ne tres de 2 de 7, va quedar un en carregat i va comportar canvis a l ‘alineació. La de set no ha tornar a caure tot i que no s’ha pogut descarregat la de vuit amb folre, que ha quedat en carregada en les dues úniques ocasions en què s’ha pogut portar a plaça, pels problemes que ha arrastrat aquest castell durant tota la temporada pel que fa a la canalla. Com a nota positiva es pot dir que l’han descarregat la de set un total de cinc terços diferents, amb canvis també a segons i a quarts, i com a nota negativa no poder-la descarregar de vuit tot i que les dues que es varen carregar tenien bona mida.\nL’estructura del tres ha estat la gran creu d’aquesta temporada. Tot i que semblava que cap al mes de maig ja es podria portar a plaça amb algun petit canvi obligat respecte al 3 de 8 de l’any passat no va ser possible, i cada setmana en comptes de millorar el castell empitjorava, i s’anaven fent més canvis però no donaven resultats. Finalment a la tornada de vacances es va apostar per una alineació totalment nova, molt compensada a tots els pis os i semblava que podria portar-se relativament d’hora a plaça però no va ser així i problemes amb el pom de dalt van comportar que no es pogués estrenar fins a la penúltima actuació, aconseguint descarregar-ne dos i fent que la colla no perdés aquest castell que descarrega des de l’any 1994. Un castell molt lleuger, per alguns massa i tot, però que és un primer pas per a tornar a apostar pel 3 de 9 amb folre, tenint en compte que en darrer assaig es va fer una prova d’aquest castells fins a quints que va donar molt bones sensacions.\nPel que fa a l’estructura del quatre pocs canvis hi han hagut respecte als darrers anys i això ha permès que el 4 de 8 servís com a bona base pel castell amb el pilar al mig. Sols la falta de gent ha fet que no es pogués apostar per pujar el castell damunt d’un folre.\nTot i que a principis de temporada es volia apostar pel 5 de 8, els problemes amb el 3 de 8 van comportar que no es pogués treballar i quedés com a objectiu pendent de cara a properes temporades. Tot una llàstima ja que a finals de la temporada vam estar a prop de tornar-lo a portar a plaça, recordar que des del 2003, en què es va descarregar en dues ocasions, no s’ha tornat a intentar aquest castell.\nAquest és el resum de la temporada estructura per estructura. Com ja he dit la temporada ha estat molt irregular amb bones actuacions com les de Aniversari colles històriques i Raval abans de vacances, i Mercè, Les Corts, Cornellà de Llobregat, el Clot i Terrassa; amb actuacions per sota del nivell com a Sarrià o a Tarragona, o per sota de les expectatives com va ser la de Mataró. No tenir el 3 de 8 va comportar no poder fer actuacions més completes, i els problemes amb el 2 de 7 a nivell de canalla va fer que aquest castell no es veies tot el sovint que havia de ser.\nCom a nota positiva de l’any està tot el que comportat el pilar de 6, excepte en el cas del pilar de 7 amb folre de no haver assolit el domini que haguéssim volgut però que estic convençut que amb treball ho solventarem perfectament. També està el fet de tenir una alienació lleugera de 3 de 8, tot i que ha tardat massa en arribar, però que és un bon primer pas de cara al 3 de 9 amb folre, amb el qual aquest any s’ha treballat de vista al futur amb un nou model de soca. Un punt que m’agrada molt destacar és que la colla ha desmuntat molts pocs peus, tot i que en algunes actuacions hi ha hagut massa relaxació pel que fa la gent. Principalment em quedo molt satisfet de la feina feta a nivell de pinyes a la Mercè, a Cornellà, al Clot i a Terrassa.\nCom a punts negatius està clarament la desunió que hi hagut a la colla, la figura del cap de colla principalment, però també de tota la tècnica, ha estat molt qüestionada i així ha estat molt difícil de treballar, i això ha comportat una major irregularitat d’assistència dels castellers, tant als assaigs com a les actuacions, tot i que en les grans ocasions tothom ha donat la talla. Un altre punt negatiu és que tot i la renovació i debuts que s’han fet, continua havent-hi massa dependència d’alguns dels castellers del tronc, i això comporta un cansament d’aquests extrem, com en el cas de la darrera actuació a Terrassa.\nBé, fins aquí arriba aquesta valoració, la qual és totalment personal i subjectiva. De cara a l’any que ve, polint alguns detalls i tirant tots del mateix carro, podem fer coses molts grans com hem demostrat aquest any amb un nivell de castells determinat, però que també ho he fet amb els castells de nou. Ha arribat l’hora de ajuntar-lo tot. Visca els Castellers de Barcelona!\nArxivat a Opinió | Etiquetat Castellers de Barcelona | 3 comentaris\na dijous, 10 Desembre 2009 a 9:43 am | Respon Un de tants\nBona valoració i mol valenta per part teva. El Miliu y tu heu fet mol bona feina i es veura amb el temps.\na dijous, 10 Desembre 2009 a 10:11 am | Respon Vermell\nTotalment d’acord amb l valoració. Massa pressió aquest any, el primer és la Colla, i aquest any molta gentl’ha deixada de banda per desavinences…\nTot i això, tinc bones sensacions de cara a l’any que bé; esperem que tots la tinguem 🙂\nPD: Dius que el pilar de sis no es va descarregar l’any passat… però a Molins de rei si no?…\na dilluns, 21 Desembre 2009 a 6:13 pm | Respon pakito\nHola Tete, primer de tot desitjar que passis booones festes.I despres donar-te raò en part dela teva valoració,però penso que sòc qui menys te res a valorar doncs ja saps que no he participat d´aquest tram final de la colla per dos motius,el primer es que visc a Saldes sota del Pedraforca,per cert no para de nevar ja tenim mig metro,i això representa 4 hores de carretera per anar a entreno,cosa que fins l`actuaciò de Badalona feia amb molt de gust però allì les coses que vaig viure hem van desanimar bastant i vaig optar per pendre una mica de temps per reflexionar.Aquet temps ja ha passat i et puc dir que aquesta propera temporada torna el Pakito amb mes força que mai malgrat les hores de viatge que hem curraré per restar al costat de la colla!!!\nJa saps que sempre pots comtar amb mí salut i visca la nostra vermella colla!!!!!


La Fira de la Cervesa Artesana i el Formatge es consolida a Rubí - Ajuntament de Rubí\nLa Fira de la Cervesa Artesana i el Formatge es consolida a Rubí Entre 11.000 i 12.000 persones, principalment de Rubí, han passat pel certamen, que enguany arribava a la cinquena edició https://www.rubi.cat/ca/actualitat/noticies/la-fira-de-la-cervesa-artesana-i-el-formatge-es-consolida-a-rubi https://www.rubi.cat/ca/actualitat/noticies/la-fira-de-la-cervesa-artesana-i-el-formatge-es-consolida-a-rubi/@@images/image/preview\nEntre 11.000 i 12.000 persones, principalment de Rubí, han passat pel certamen, que enguany arribava a la cinquena edició\nL'alcaldessa durant la seva visita a la Fira (foto: Localpres)\nLa Fira de la Cervesa Artesana i el Formatge de Rubí ha tornat a congregar aquest cap de setmana un gran nombre de persones. Entre 11.000 i 12.000 persones s’han passat en algun moment durant aquest cap de setmana per la Fira. El certamen, que enguany ha arribat a la seva cinquena edició, ha esdevingut punt de trobada de molts rubinencs i rubinenques a la Rambla del Ferrocarril i s’ha demostrat el bon moment que viu aquesta trobada. Amb motiu d’aquest cinquè aniversari, l’organització ha dissenyat un got amb una imatge commemorativa.\nLa Fira de la Cervesa Artesana i el Formatge ha reunit 18 productors de cervesa artesana, entre els quals hi havia la cervesa rubinenca Bertus, i una desena de parades de formatges, amb referències nacionals i internacionals (Holanda, Suïssa, França i Itàlia). Una de les novetats d’aquesta edició ha estat la incorporació de la Taverna Formatgera, un espai per tastar tapes de formatge i que ha complementat l’Aula Gastronòmica, on el visitant ha pogut conversar amb el cerveser sobre el procés d’elaboració i l’oferta d’aquest producte.\nDel gruix de persones que ha passat per la Fira, un 80% són rubinencs i rubinenques, la qual cosa demostra la gran acceptació que ha tingut aquesta entre la població local. Segons l’enquesta realitzada per l’organització, la meitat del públic que l’ha visitada ha estat familiar, seguit de grups d’amics. Els productors també han fet una valoració positiva del certamen, ja que han pogut vendre uns 3.240 litres de cervesa artesana.\nSi durant els tres dies de fira l’ambient familiar ha predominat en tot moment ha estat possible gràcies a que el certamen ofereix tot un seguit d’activitats que van més enllà de la simple oferta gastronòmica. Així, s’ha pogut visitar una exposició sobre el món formatger i a l’espai infantil s’han ofert tallers gastronòmics infantils, creatius, de bombolles de sabó, de pintar cares, atraccions i fins i tot una recreació d’una granja d’animals. Uns 310 nens i nenes han participat en alguna de les activitats programades.\nL’alcaldessa de Rubí, Ana Maria Martínez, considera que la Fira “ja forma part de l’agenda anual dels rubinencs i rubinenques, i és una cita ineludible com podria ser la Fira del vi, o algunes de les activitats que programem per Festa Major”, i ha destacat principalment l’ambient familiar que s’ha pogut gaudir durant els tres dies de festa “posant de manifest que som una Ciutat dels Infants, que en les programacions de totes les activitats cuidem aquest aspecte”.\nLa Fira ha estat amenitzada per un DJ que ha posat música a les jornades, a més de recollir les peticions dels i les visitants. Al vespre, la música en viu ha estat una de les grans protagonistes amb els Six in town, S’Temple Bar i The Brand. El karaoke i la festa amb la música dels anys 80 i 90 han tancat totes les nits de la Fira.


10 millors aplicacions de pressupost: aplicacions de pressupostos per a la llibertat financera - Article\nLes nostres 10 millors aplicacions de pressupost per ajudar-vos a assolir la llibertat financera\nCerqueu una aplicació pressupostària? Bona idea! La gestió de les vostres finances és essencial si voleu controlar els vostres diners, pagar el deute i assolir la llibertat financera. Tot i això, fer un seguiment de cada dòlar pot ser un repte, estressant i que requereix molt de temps.\nUna aplicació de pressupost pot ajudar-vos, però quina heu d’utilitzar? Hi ha tants al mercat per triar. Alguns es concentren en pagar el deute i altres tenen com a objectiu ajudar-vos a gestionar inversions o evitar despeses excessives. Quina aplicació de pressupost és la vostra adequada?\nEn aquest article, examinarem deu de les nostres millors aplicacions pressupostàries que us poden ajudar a gestionar els vostres diners. A més, si busqueu una aplicació de pressupost gratuïta, us cobrirem entre els deu primers. Aquestes aplicacions fan que sigui fàcil i gratificant controlar les vostres finances. També us permeten estalviar diners amb la regla de pressupostos del 30/30/20.\nLes nostres millors aplicacions pressupostàries el 2020\nA continuació, es mostra una llista de les 10 millors aplicacions pressupostàries del 2020 segons Let’s Talk About Money:\nNecessiteu un pressupost\nDiners de claredat\nAra donem una ullada més detallada a cada aplicació de pressupost.\nQuin és un objectiu típic de màrqueting per a la publicitat a les xarxes socials?\ncom fer emojis al Mac\ncom configurar un bon canal de youtube\nels llocs de xarxes socials mai no permeten als membres publicar missatges a les pàgines d'altres membres


Plaça tres xemeneies\n7 d’octubre 2017\nEl Periferia Beat va convertir el Parc de les Tres Xemeneies del Poblesec en un modèlic espai de convivència, creativitat i diversistat amb la cultura hip hop com a fil conductor de l’esdeveniment, celebrat el passat 7 d’octubre. En la primera edició del festival Periferia Beat, prometedora iniciativa sorgida de l’aliança entre el festival de danses urbanes Hop i el centre cívic Albareda del Poble-sec i que té el millor actiu a l’espai en què s’ha ubicat. Davant de tants invents que museïtzen, privatitzen o directament espolien la cultura urbana i popular en benefici de la marca patrocinadora, el Periferia Beat ha volgut néixer allà on brota l’art urbà, al parc.\nLa proposta de programació aglutinava competicions de “longboard”, intervencions murals en directe, actuacions de col·lectius de danses urbanes i, per descomptat, una bona dosi de concerts de hip hop i rap.\nDes de Rebobinart, recolzem iniciatives com el Periferia Beat que pretenen acostar i celebrar la cultura urbana des de la inclusió social i l’actuació transversal amb el territori. És per això que desitgem que aquesta sigui la primera de moltes edicions futures d’aquest festival urbà.\nFotografies: Periferia Beat\nNextASSOCIA’T A LA FESTA


> Mobiliari>Seguretat a la llar>Digimonitor 2.4 Plus\nVigila-nadons de màxima portabilitat amb panell frontal tàctil.\nAccessible des de qualsevol lloc amb connexió a internet.\nAmb l'aplicació eMyBaby podrem veure el nadó a través de l'ordinador, tablet o Smartphone.\nVigila-nadons totalment portable i de gran abast. Gràcies a la bateria recarregable de la unitat dels pares i l'abast de 250 metres, es podrà dur còmodament per tota la casa.\nReduïdes dimensions i panell frontal tàctil.\nLa seva reduïda grandària converteix al Digimonitor 2.4 més en un Vigila-nadons molt còmode i fàcil d'utilitzar.\nGran qualitat d'imatge i múltiples funcionalitats.\nAquest monitor ofereix la màxima qualitat de vídeo així com nombroses funcionalitats: visió nocturna automàtica, bidireccionalitat, zoom, volum de cambra ajustable, 5 melodies, 4 canals per connectar fins a 4 càmeres. Permet veure simultàniament la imatge de 2 d'elles.\nActivació per so amb nivell de sensibilitat ajustable.\nLa sensibilitat del Digimonitor 2.4 més es pot ajustar als hàbits del nadó. Així, és possible triar entre alta, mitja o baixa.\nTots els horaris controlats. Digimonitor 2.4 plus ofereix alertes per a l'hora dels àpats del nadó, el canvi de bolquers, donar la medicina i per al control de les hores de son.\nGamma de termos per a líquids de diverses capacitats amb exterior metal·litzat.\nAccessible des de qualsevol lloc amb connexió a Internet\nVigila totalment portable i de gran abast\nGràcies a la bateria recarregable de la unitat dels pares i l'abast de 250 metres, es podrà dur còmodament per tota la casa.\nReduïdes dimensions i panell frontal tàctil\nLa seva reduïda grandària i el seu panell frontal tàctil converteixen al Digimonitor 2.4 més en un monitor molt còmode i fàcil d'utilitzar.\nGran qualitat d'imatge i múltiples funcionalitats\nAquest monitor ofereix la màxima qualitat de vídeo així com nombroses funcionalitats: visió nocturna automàtica, bidireccionalitat, zoom, volum de cambra ajustable, 5 melodies\n4 canals per connectar fins a 4 càmeres\nEs pot vincular amb fins a 4 càmeres. A més, permet veure simultàniament la imatge de 2 d'elles.\nActivació per so amb nivell de sensibilitat ajustable\nTots els horaris controlats\nDigimonitor 2.4 plus ofereix alertes per a l'hora dels àpats del nadó, el canvi de bolquers, donar la medicina i per al control de les hores de son.


Josep Fèlix Bentz, president del Reial Cercle Artístic de Barcelona, fa una crida a participar i apadrinar els Premis Talent Cambra 2020\nL’edició d’enguany dels Premis Talent Cambra atorga un portagonisme especial al sector de la cultura, un dels més afectats per la crisi del coronavirus. Arts escèniques, relats, curtmetratges, pintura, escultura… i tantes altres categories estan incloses en el JoFaig, un nou àmbit de premis que fomenta la creació de peces artístiques amb el confinament i la lluita contra la Covid-19 com a tema principal.\nLa campanya #joimpulsotalent permet fer aportacions econòmiques per apadrinar talent d’una forma molt senzilla.\nMotius per apadrinar.\nCreació de lideratges. El nostre propòsit és construir un futur millor per les generacions futures potenciant el talent, la creativitat, la innovació i l’emprenedoria. Ho aconseguim descobrint, identificant, desenvolupant i potenciant el talent dels nous líders del futur, i incubant i accelerant els nous projectes. Ho fem mitjançant els Premis Talent Cambra\nTalent pioner. Catalunya un país d’emprenedors, cal posar en valor el talent històric dels catalans. Des del primer mapamundi, a les antenes de mòbil actuals passant pel submarí, el motor a reacció, el telescopi, les transfusions de sang o la cuina de Ferran Adrià.\nEl nostre recurs. A Catalunya no tenim petroli ni altres recursos naturals, i el talent ha estat el nostre tresor de generació de valor i prosperitat.\nCompetitivitat. Per ser decisius, competitius i referents en aquest món global, hem de ser excel·lents en emprenedoria, un valor que ens ha acompanyat a ser punters al llarg de la història\nValor afegit: La globalització porta a competir amb el talent, cal impulsar l’emprenedoria als més joves i premiar i impulsar el talent per anar cap a una societat de més valor afegit\nCompromis. Els «Premis Talent Cambra» pretenen provocar un canvi social cap al reconeixement del talent català passat i l’impuls del talent actual en totes les capes socials, en especial en el sector més jove, construint futur a través del talent, la creativitat, l’emprenedoria, l’ètica i el lideratge.\nResponsabilitat de líder. Demanem a les empreses i empresaris que liderin el desenvolupament del talent, la transformació ètica i sostenible dels negocis que aporta credibilitat i atreu el talent generant marca en competitivitat i sostenibilitat i construint un futur millor empresarial i social.\nEntrevista a Fèlix Bentz: “La cultura no pot ser la ventafocs del pressupost»


Habitatges Frégoli I - Arquitectura Catalana .Cat\nL’edifici ocupa un solar en cantonada molt llarg i estret, i, per tant, amb poques possibilitats de donar amplitud als habitatges. Bonell opta per recuperar un model de la tradició racionalista: l’habitatge en dúplex, de manera que alguns espais abasten dos nivells. La disposició dels habitatges al llarg de la faixa porta a adoptar diferents tipus: a la banda de la mitgera, dos habitatges simètrics disposen d’un entresolat amb dos dormitoris. A la part central, l’escala és exterior, abasta tot el gruix del solar i dóna accés a dos habitatges asimètrics, però que mimetitzen els entresolats dels mòduls anteriors. L’habitatge de la cantonada té una configuració específica i modifica la disposició de l’entresolat, com també l’escala d’accés. La casuística que compon la sèrie d’habitatges queda reflectida a la façana, amb la interrupció dels volums de les tribunes i la continuïtat vertical de les balconeres.


Fomento augmenta les tarifes del túnel entre un 2'6 i un 10 per cent\n11 maig 2021 05:45\nSi la pujada per a no residents s'ajusta a l'IPC, la de residents es dispara\nLL.G./M.A.C. | 05 abril 2000\nL'empresa concessionària del túnel de Sóller aplica des del primer d'abril les noves tarifes, que si per als no residents s'adapten a l'augment de l'Índex de Preus al Consum del 1999, que fou d'un 2'9%, per als residents signifiquen una pujada de les tarifes de fins al 10%.\nEls cotxes, motos i camions que dissabte es desplaçaren pel túnel hagueren de pagar ja els nous peatges, la qual cosa va sorprendre més d'un usuari habitual, sobretot si es té en compte el percentatge que augmentaten algunes tarifes.\nAixí, les pujades més espectaculars (un 10% les motos i un 4'4% els vehicles de la classe 3) les suportaran a partir d'ara els residents, mentre que per als no residents les mateixes categories només han sofert un augment del 2'6% i del 3 per cent.\nTot i això s'ha de dir que les condicions de la concessió publicades al BOCAIB, l'any 1986, especificaven que l'empresa explotadora podria adaptar cada any el preu al corresponent Índex de Preus al Consum. Aquesta pujada, de fet, no s'ha aplicat cada any en els preus que paguen els residents.\nLa resta de tarifes que aplica el túnel a partir del passat primer d'abril s'adapten més o manco al 2'9% de l'IPC. D'aquesta manera els vehicles dels no residents passaran a pagar una mitjana d'entre 5 i 20 pessetes més, augments que oscil·len entre el 2'6% i el 3'1% respecte del 1999. Pel que fa als residents, la pujada absoluta oscil·la entre 5 i 10 pessetes més, segons les categories.


El Perelló, Cullera, El Palmar, Polinyà, Favara i Sueca en el Circuit Solidari de l’ Albufera | RiberaBaixa.info\nEl Perelló, Cullera, El Palmar, Polinyà, Favara i Sueca en el Circuit Solidari de l’ Albufera\nEl 25 de Febrer es feu la presentació del IIIer Circuit Solidari El Corte Inglés Parc Natural de l’ Albufera.Tingué lloc al Saló d’ Actes de El Corte Inglés, en les seues instal·lacions de la Avinguda de França a València.\nLa cerimònia va comptar amb la presència de Pau Pérez, Director de Relacions Externes de El Corte Inglés, Josep Miquel Moya, Director General de l’Esport de la Generalitat Valenciana, Recaredo Agulló, eminent especialista en Atletisme, Ximo Ventura, responsable de la Organització General i de Cronorunner, i un representant de la Fundació Assut, organisme al que enguany anirà abocada la recaptació solidària del Circuit de l‘ Albufera. Aquest organisme dedica la seua activitat al mecenatge en defensa del paisatge i del patrimoni cultural i natural de l’ Albufera i el seu entorn.\nUn o dos delegats de cada club involucrat, i algun que altre alcalde o regidor d’ esports dels pobles organitzadors completaven l’ aforament a la huitena planta de El Corte Inglés.\nOnze Voltes Populars per onze municipis al voltant de l´Albufera, d’ entre huit i deu kilòmetres, seran les proves a superar per els Runners que s’ hi inscriuran iseran també el repte a vèncer per als clubs esportius que les organitzaran una a una en cadascun dels pobles solidaris, Silla, Benifaió, El Perelló, Cullera, El Palmar, Beniparrell, Polinyà, Favara, Castellar-Oliveral, Sueca i Catarroja.\nEste tercer circuit de curses a peu començarà a Silla el 9 d’ Abril, i es conclouràa Catarroja el dia 1 d’ Octubre. La de Sueca serà just abans de esta última, el 24 de Setembre, amb la seua doble volta a peu, 10K i 20K, que posa en marxa el Club de Córrer Peus-Quets en la seua XXIXª edició.\nDesprés dels parlaments de rigor, desitjos de sort i auguris de bona ventura, s’ agraïren i s’ anomenaren totes i cadascuna de les entitats col·laboradores i empreses patrocinadores passant a exhibirl’ equipamentesportiu, complet, que s’ obsequiarà als corredors i corredores inscrits a tot el circuit en la seua modalitat global de les onze proves íntegres.\nFinalitzada la presentació, els responsables de la organització donaren pas a un petit refrigeri i un vi d’ honor, moment on invitats i públic en general van poder intercanviar impressions, opinions i records.\nPublicació següentReunió d’alcaldes de la Ribera Baixa per projectes d’eficiència energètica i millora del riu\nPublicació anteriorCullera assumeix la finalització de les obres de la urbanització Faro del Mediterráneo


Chez Adele Florència Itàlia - Ofertes d'hotels amb els MILLORS DESCOMPTES EN LÍNIA\nVia Brunetto Latini 34, Campo di Marte, Florència, Itàlia - Veure al mapa\nMés informació sobre Chez Adele\nSituat a Campo di Marte, Chez Adele és el lloc perfecte per gaudir de Florència i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Chez Adele, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, habitació familiar.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Chez Adele.\nTots els tipus de viatgers (42) Parelles (12) Viatgers en solitari (2) Famílies amb infants petits (7) Famílies amb infants grans (8) Grups (13)


Rubí retrà homenatge al fotògraf Josep Maria Roset amb un llibre i una exposició - Ajuntament de Rubí\nRubí retrà homenatge al fotògraf Josep Maria Roset amb un llibre i una exposició\nRubí retrà homenatge al fotògraf Josep Maria Roset amb un llibre i una exposició El projecte està promogut per l’Associació Sant Galderic amb el suport de l’Ajuntament https://www.rubi.cat/ca/ajuntament/comunicacio/sala-de-premsa/notes/rubi-retra-homenatge-al-fotograf-josep-maria-roset https://www.rubi.cat/@@site-logo/ajuntament-de-rubi.svg\nEl projecte està promogut per l’Associació Sant Galderic amb el suport de l’Ajuntament\nCoincidint amb la commemoració del seu 20è aniversari, l’Associació Sant Galderic retrà homenatge al fotògraf rubinenc Josep Maria Roset amb la publicació d’un llibre i una exposició antològics. El projecte, que compta amb el suport de l’Ajuntament, vol fer justícia a la figura d’aquest polivalent artista local, que als seus 81 anys encara és en actiu. “És una persona important per a la fotografia no només a Rubí, sinó a tot el país”, ha declarat l’alcaldessa, Carme García, qui ha destacat especialment la “manera de mirar” de Roset i el “valor immens de la seva feina documental”.\nEl projecte es va començar a gestar el 2012, quan l’Associació Sant Galderic va pensar que “havia arribat el moment de fer un reconeixement a Roset com a professional, però també com a amic i soci”. El llibre que es publicarà, titulat Tal com jo ho he vist, reunirà 180 imatges representatives de l’àmplia trajectòria del rubinenc i que han estat seleccionades per ell mateix. Roset ha confessat: “Em vaig espantar quan em van plantejar el projecte però, una vegada recuperat, ens vam posar a treballar [...]. Ha estat una dificultat molt gran escollir 180 fotografies entre les 3.000 que havíem seleccionat”.\nL’antologia d’imatges anirà acompanyada d’una presentació de Joan Manuel Tresserras, exconseller de Cultura i amic personal de Roset, a més d’un perfil biogràfic escrit per l’historiador local Eduard Puigventós i d’un text de Laura Terré, especialista en història de la fotografia i assessora del projecte.\nEl llibre sortirà a la venda el 2 d’octubre coincidint amb la inauguració d’una exposició que, sota el mateix títol, aplegarà prop d’una setantena d’imatges, que es completaran amb unes vitrines i textos explicatius sobre el gran arxiu del fotògraf rubinenc. La mostra es podrà veure fins al 12 de novembre a l’Espai Expositiu Municipal Aula Cultural amb la voluntat que, un cop finalitzada, iniciï una itinerància fora de la ciutat. Tal com ha dit Magda Batlles, presidenta de l’Associació Sant Galderic, “per la importància del projecte, ens ha semblat que no ens el podíem quedar només per nosaltres”.\nTot i que aquest homenatge compta amb el suport de l’Ajuntament, l’Associació Sant Galderic ha fet una crida a la ciutadania perquè contribueixi al seu finançament, ja sigui comprant anticipadament el llibre al Punt d’Informació de Rubí de l’Antiga Estació, o bé fent-hi aportacions econòmiques. Les persones que col·laborin amb el projecte rebran a canvi un exemplar signat o, si la contribució supera el preu del llibre, una fotografia també autografiada.\nUna prolífica carrera\nJosep Maria Roset, nascut el 1932, va començar a fotografiar amb només 16 anys. El 1957 ja va muntar el seu primer negoci de fotografia a la ciutat, que va haver d’abandonar dos anys després per marxar a Madrid a treballar com a reporter a l’agència Europa Press. Tot i que aquesta etapa de la seva carrera el va dur a cobrir esdeveniments de gran importància i a publicar les seves fotografies en els mitjans més prestigiosos, Roset no va dubtar a tornar a Rubí el 1960. Després d’una estada temporal a França, l’artista es va establir definitivament a la ciutat, on va tenir una participació activa en la posada en marxa de diverses entitats (Escola de Belles Arts, Grup 62, Grup Fotogràfic El Gra...) i va acabar obrint un estudi.\nDurant més de 40 anys, Roset ha fet una important tasca de documentació fotogràfica, especialment de Rubí. El seu fons personal és excepcional, amb prop de 350.000 negatius, que se sumen als 150.000 objectes fotogràfics que ha recopilat d’altres autors. Es tracta d’un arxiu que, tal com ha explicat la coordinadora del projecte, Gemma Roset, “tot i ser local i comarcal, es distingeix perquè toca moltíssims temes diferents de la vida [...] i els toca amb la mateixa visió que mostrava a la premsa, la mirada és la mateixa”.


abril 2021 – Pacte Costera Canal\nL’import de la subvenció ascendeix a 240.000 €, i a diferència d’anys anteriors, el període d’execució serà fins al 31 de març.\n«Amb la posada en marxa d’aquest sisé projecte queda patent la importància de crear sinergies entre els agents socieconòmics del territori per a obtindre una finalitat comuna, el foment de l’ocupació entre el col·lectiu més jove i les persones més vulnerables» ha manifestat la presidenta del Pacte Mª José Tortosa, qui ha indicat que «a més, enguany hem volgut continuar apostant per l’emprenedoria des de l’inici de la idea fins a la seua execució. Es tracta d’un servei molt demandat que va tindre molt bon acolliment en el passat projecte i que pretén convertir-se en un servei territorialitzat d’assessorament, acompanyament i formació».\nCal recordar que aquest projecte està emmarcat en les ajudes EMPACE 2020 de Labora, destinades a fomentar els Acords Territorials en matèria d’Ocupació i Desenvolupament Local a la Comunitat Valenciana. El Consell està compost per les Mancomunitats de La Costera-Canal i La Canal de Navarrés, i associacions empresarials com Adexa i Xàcex, i Associem Canals, així com els principals sindicats del territori, CCOO i UGT.


La policia italiana intercepta 14 tones d'amfetamines de Síria\nLa policia italiana intercepta 14 tones d'amfetamines procedents de Síria\nLa droga, trobada en tres contenidors al port de Salern, estava amagada en maquinària i rotllos de paper industrial\nRoma - Dimecres, 01/07/2020 - 18:25\nCatorze tones d’amfetamines, en forma de 84 milions de pastilles amb el logo de Captagon, una droga utilitzada pels terroristes d’Estat Islàmic. És el resultat d’una confiscació de droga procedent de Síria que ha sigut realitzada aquest dimecres al port de Salern, al sud de Nàpols, per la policia de duanes, que segons un comunicat estima el seu valor de mercat en 1.000 milions d’euros.\n«Es tracta de la confiscació d’amfetamines més important feta per les forces policials en l’àmbit mundial», ha comentat Domenico Napolitano, coronel comandant de la Guàrdia de Finances de Nàpols. Segons el militar, la quantitat d’amfetamines trobades «deixa clar que aquesta droga no podia ser destinada només a la venda a la Campània (Nàpols) o Itàlia, sinó que el seu àmbit de distribució era europeu».\nDues setmanes enrere i al mateix port de Salern els militars de duanes ja havien interceptat un contenidor amb 2.800 quilos d’haixix i 190 quilos d’amfetamines del mateix tipus, Captagon, cosa que interpreten com un primer assaig dels traficants.\nRotllos falsos de paper industrial\nAlhora, segons fonts de la investigació de la fiscalia de Nàpols, una operació d’aquesta envergadura –tres contenidors complets– requereix la col·laboració d’«un consorci» de grups criminals, capaç de comercialitzar la droga. La policia de duanes corrobora la hipòtesi de la fiscalia partint del valor de la droga i de la capacitat necessària per distribuir-la.\nAls contenidors, els 84 milions de pastilles es trobaven amagades dins de maquinària i rotllos falsos de paper industrial.\nEl Captagon és un compost de fenetil·lina amb altres amfetamines i estimulants. Segons l’agència antidroga dels EUA, va ser produït inicialment als anys 90 al Líban i difosa a l’Aràbia Saudita. Als cossos dels terroristes de la sala Bataclan (París, 2015) se’n van trobar rastres. Els especialistes assenyalen que produeix eufòria, resistència al cansament, desinhibició i pèrdua del judici, i que és molt utilitzada pels combatents de l’EI, raó per la qual alguns l’anomenen ‘la droga de l’ISIS’, per la seva sigla en anglès. L’octubre del 2015, el príncep saudita Abdul Muhsin bin Abdul bin Abdulaziz va ser arrestat a Beirut i allà segueix a la presó, perquè al seu jet privat portava dues tones de Captagon.\nTemes: Drogues L'Estat Islàmic Itàlia


Almussafes amplia de 3 a 4 el nombre d'auxiliars d'infermeria per al Servici d'Ajuda a Domicili | Ajuntament d'Almussafes\nActualment, el programa atén a un total de 20 usuaris en algunes tasques essencials de la seua vida diària, principalment d’atenció personal\nEls responsables municipals es reunixen amb el coordinador mèdic de l’Àrea de Salut per a iniciar una col•laboració que permeta el creixement del servici\nL’Ajuntament d’Almussafes té la voluntat de fer créixer el Servici d’Ajuda a Domicili (SAD), oferit als veïns d’Almussafes des de fa més de dos dècades. A la recent d’incorporació d’un nou auxiliar d’infermeria al grup de tres que desenrotllen el programa, se suma la intenció de l’executiu d’estretir llaços de col•laboració amb l’Àrea de Salut. En este sentit, este mateix matí, el regidor de Sanitat i Benestar Social, Faustino Manzano, junt amb els tècnics del departament municipal s’ha reunit amb el coordinador mèdic de l’àrea de Salut i altres professionals sanitaris per a informar-los d’esta iniciativa municipal i concretar fórmules estratègiques que permeten la derivació de pacients amb afectació d’autonomia, que es puguen convertir en futurs usuaris del servici municipal. Dels 81.000 euros dotats en el pressupost de 2015 al desenrotllament de l’esmentat programa, tan sols es van destinar 55.517 i el consistori d’Almussafes pretén esgotar enguany 2016 la citada partida, consignada així mateix amb la mateixa quantia econòmica, a través de l’adhesió d’un nombre més gran de beneficiaris a la prestació d’este servici gratuït.\nL’Ajuntament d’Almussafes, a través de la Regidoria de Benestar Social, anuncia la incorporació d’un nou auxiliar d’infermeria al Programa d’Ajuda a Domicili del consistori amb l’objectiu de millorar el servici que oferix als veïns. D’esta manera, l’equip encarregat d’ajudar en els seus domicilis a les persones que per la seua situació de dependència no poden dur a terme algunes de les tasques bàsiques de la seua vida quotidiana passa de tres a quatre integrants.\n“Estem treballant en la màxima difusió del servici municipal, amb la finalitat prioritària de permetre l’accés d’un nombre més gran de ciutadans al programa ja que moltes famílies, per les seues circumstàncies laborals, no poden oferir a les persones dependents tota l’atenció que necessiten i perquè és un símptoma del nostre ple compromís amb la qualitat de vida”, destaca el regidor de Benestar Social i Sanitat, Faustino Manzano.\nPer a millorar la intervenció terapèutica en les persones amb afectació d’autonomia i aconseguir la seua permanència en l’entorn, hui dimarts 21 de març s’ha celebrat una reunió de coordinació dels responsables municipals del Servici d’Ajuda a Domicili i els professionals sanitaris de l’Àrea de Salut. L’edil, junt amb la directora de l’àrea, Laura Acuña, i la treballadora social d’Almussafes, Ester Sapena, s’han desplaçat fins al Centre de Salut de Benifaió, per a estudiar les futures estratègies de col•laboració que faran possible el creixement gradual d’este programa municipal. El coordinador mèdic de l’Àrea de Salut, Óscar Pérez, la treballadora social de Sanitat, Carmen Soler, i la coordinadora d’Infermeria de la Zona Bàsica, Ana Alabort, han valorat molt positivament este recurs i la sensibilitat demostrada per l’ajuntament i s’han compromés a cooperar activament amb el mateix. De fet, es va a concertar una reunió amb els metges d’atenció primària d’Almussafes per a informar-los amb detall de les característiques concretes del SAD.\n81.000 euros destinats a ajudar les persones amb carències d’autonomia\nEn l’actualitat, el servici, que s’oferix a través de l’empresa Gesmed però que està finançat íntegrament amb fons municipals, atén a un total de 20 usuaris. Durant el passat any 2015 es van invertir 55.517 € en esta partida, encara que el pressupost ascendia a 81.000 euros. “El fet que comptem amb pocs beneficiaris és la causa d’eixe romanent econòmic”, comenta Manzano. Enguany, l’ajuntament ha destinat de nou 81.000 euros a esta qüestió i la voluntat de l’executiu és que cap veí d’Almussafes quede desatés per desconeixement de l’existència del programa. Per això, es recorda que esta línia d’ajudes continua disponible i es pot sol•licitar seguint el procediment habitual en el departament de Benestar Social, ubicat en la planta baixa del centre de salut.\nPer a poder accedir al mateix, és imprescindible estar empadronat a Almussafes amb una antiguitat del menys un any i acreditar que la persona beneficiària no pot realitzar per ella mateixa les tasques per a les que sol•licita l’ajuda. A més, és necessari demostrar que el sol•licitant no compta amb recursos econòmics per a costejar el servici.\nEls quatre auxiliars encarregats de realitzar este treball col•laboren amb els beneficiats del servici durant una hora al dia en les tasques relacionades amb la higiene personal i l’atenció en la llar i faciliten la seua relació amb l’entorn i a nivell educatiu.\nAlmussafes amplia de 3...


06/06/2020 07:30:39 PM\nLa Diada de Sant Boi convida a mantenir viu l'esperit inclusiu de l'any 1976\nL'alcaldessa, Lluïsa Moret, destaca els valors de l'entesa i la convivència com a condicions per construir un futur comú\nSant Boi de Llobregat ha tornat a ser aquest matí un dels centres institucionals de la Diada Nacional de Catalunya amb la celebració de la tradicional ofrena floral a la tomba de Rafael Casanova. L'alcaldessa del municipi, Lluïsa Moret, ha convidat les catalanes i els catalans a mantenir viu "l'esperit inclusiu i integrador de la històrica diada de 1976" i a "treballar des del diàleg i els valors democràtics per una Catalunya justa, pròspera i on hi càpigui tothom".\nL’acte institucional de la Diada de Sant Boi ha començat al voltant de les 10 hores a l’exterior de l’església parroquial de Sant Baldiri amb la interpretació del 'Cant de la Senyera' i la hissada protocolària de la bandera catalana, que ha estat lliurada a les autoritats pel director del Col·legi Sant Josep. Aquest centre educatiu local celebra enguany el 50è aniversari.\nA continuació, l’interior de l’edifici religiós ha acollit l’ofrena floral a la tomba del conseller en cap de la ciutat de Barcelona durant el setge de les tropes borbòniques de l’any 1714, que va viure a Sant Boi els darrers anys de la seva vida.\nL'ofrena ha estat encapçalada per la delegada del Govern a Catalunya, Teresa Cunillera; l'alcaldessa de Sant Boi, Lluïsa Moret; la consellera de la Presidència de la Generalitat de Catalunya, Meritxell Budó, i el vicepresident del Parlament de Catalunya, Josep Costa.\nTambé hi han dipositat els rams de flors la diputada adjunta a l'Àrea de Presidència de la Diputació de Barcelona, Pilar Díaz; el vicepresident de Mobilitat, Transport i Sostenibilitat de l'Àrea Metropolitana de Barcelona, Antoni Poveda; i la consellera de Desenvolupament Econòmic, Estratègic i Agrícola del Consell Comarcal del Baix Llobregat, Lourdes Borrell,\nHi han participat, així mateix, alcaldes i alcaldesses dels municipis del Baix Llobregat i representants de partits polítics, sindicats, organitzacions empresarials i més de 70 entitats ciutadanes de Sant Boi i l'entorn. Per tancar l'acte, els Castellders de Castelldefels han aixecat dos pilars a l'església de Sant Baldiri i han fet també la seva ofrena.\nLluïsa Moret, alcaldessa: la diada de 1976, un símbol\nDurant la seva intervenció a l'ofrena floral, l'alcaldessa de Sant Boi, Lluïsa Moret, ha recordat els lligams històrics de Sant Boi amb l'Onze de Setembre, especialment per la històrica jornada de 1976, quan "milers de dones i homes d'arreu de Catalunya van arribar a Sant Boi amb un clam comú" i van saber "sobreposar-se a allò que els diferenciava i ressaltar el que els unia", posant de relleu "els valors de l'entesa, el respecte a la diferència i la convivència com a condicions fonamentals per construir un futur comú".\n"A Sant Boi", ha dit Lluísa Moret, "volem ser hereus i hereves de l'esperit de la diada de 1976 i que sigui un símbol del nostre compromís ferm amb Catalunya i amb la seva gent"


Una reivindicació que no va morir als anys 60 (Àlex Gozalbo)\nUna reivindicació que no va morir als anys 60\nLa figura de l’esportista-activista torna a agafar força\n651x366 El periodista esportiu Dave Zirin i John Carlos van escriure junts un llibre. / EDGE OF SPORTS El periodista esportiu Dave Zirin i John Carlos van escriure junts un llibre. / EDGE OF SPORTS\nLa primera casa de John Carlos va ser el 626 de l’avinguda Lenox. Als anys 40 i 50, Harlem era un barri on els dies eren durs però on les nits prenien vida gràcies a la música del Savoy Ballroom i el Cotton Club, dos locals a pocs metres de la seva primera casa. “Sal i pebre”. Així defineix l’exatleta el dia a dia d’una generació que va créixer escoltant els discursos de Malcom X. Un dels millors llocs per viatjar al passat i entendre com era la vida aleshores és el Centre de Schomburg per a la Investigació de la Cultura Negra. L’arxiu, situat al 515 del bulevard Malcolm X, entre la part oest del carrers 135 i 136 de Nova York, és una joia en què ve de gust deixar-se perdre durant hores entre documents, àudios i vídeos d’una època esquitxada per les il·lusions de construir un món millor per a la comunitat afroamericana.\nEl llegat de Harlem\n“Harlem ha alimentat gegants culturals al llarg de la seva història, i en el nostre centre intentem cuidar aquest llegat”, diu Kevin Young, el poeta que dirigeix el Centre de Schomburg. Una de les exposicions actuals està dedicada al 50è aniversari del Black Power. La mostra inclou fotografies, documents i material audiovisual per ajudar a contextualitzar un moviment ideològicament molt divers que també va tenir els seus presos polítics. El concepte de Black Power va ser encunyat i popularitzat per Stokely Carmichael i Willie Ricks el juny del 1966, dos anys abans dels mítics Jocs Olímpics de Mèxic.\n540x306 Exposició dedicada al Black Power / SCHOMBURG CENTER Exposició dedicada al Black Power / SCHOMBURG CENTER\nKareem Abdul-Jabbar es va vendre fa uns anys la seva casa situada al número 139 de la part oest del carrer 120 de Nova York, una característica brownstone de Harlem. L’habitatge no està lluny de la mesquita Masjid Malcolm Shabazz, on els esportistes de l’època anaven a veure les proclames de l’activista pels drets humans. John Carlos era un habitual. Quan el van matar a l’Audubon Ballroom, molts d’ells es van acostar fins a l’hospital en què es va certificar la seva mort. “Van haver de passar uns quinze o vint anys abans que deixés de pensar-hi cada dia”, reconeix el medallista olímpic a La història de John Carlos, el llibre que va escriure conjuntament amb Dave Zirin. El periodista esportiu, que treballa per a la revista Nation, està considerat per l’UTNE Reader com un dels “50 visionaris que estan canviant el nostre món”. Segons Zirin, “tants anys després la gent es continua emocionant amb el moment que John Carlos i Tommie Smith van protagonitzar als Jocs Olímpics de Mèxic. El motiu és perquè moltes coses per les quals protestaven encara continuen vigents”.\nAra, 50 anys després, els atletes estan recuperant aquell activisme social. “Avui dia hi ha un nou ressorgiment de l’esportista-activista. Són valents, i gràcies a les xarxes socials tenen accés a milions d’aficionats. Estan preparats per suportar crítiques per defensar els ideals amb què creuen. Els esportistes actuals han connectat amb el missatge de gent com Kareem Abdul-Jabbar, Bill Russell i Oscar Robertson”, diu a l’ARA Etan Thomas, exjugador de la NBA.


Enric I. Canela » Blog Archive » A qui estima més el PSC?\nA qui estima més el PSC?\nJosé Antonio Griñán vicepresident de la Junta d’Andalusia i conseller d’Economia i Hisenda, en una entrevista al diari AVUI contestava a la pregunta:\nI si arribés el moment de triar, ¿els socialistes andalusos estimarien més Zapatero o Andalusia?\nJo estimo els andalusos i Andalusia. Jo sóc andalús per elecció, perquè vaig néixer a Madrid. La meva mare i els meus germans viuen a Madrid i jo dic que està sobrefinançada per la capitalitat. Dit això, jo estimo el meu partit més que cap altra cosa al món. I el meu partit és el PSOE.\nEl dissabte escrivia Adéu Catalunya en El Bloc Gran Del Sobiranisme sobre les possibilitats de què el PSC voti a Madrid a favor de Catalunya i contra el PSOE. Depèn. Espero que el PSC estimi més a Catalunya que al partir. No puc entendre que algú estimi més al partit que a la pàtria, clar que no crec que la pàtria de Griñán sigui Andalusia. La pàtria dels membres del PSC és Catalunya? La pregunta no és trivial.\n4 respostes a “A qui estima més el PSC?”\na 27 jul. 2008 a les 11:12 Agusti\n“…La pàtria dels membres del PSC és Catalunya? La pregunta no és trivial.”\nNo, no ho es de trivial.\nM’agradaria creure que, també al PSC, els que manen (“el aparato”) no sempre representen el que desitgen els seus militants i votants.\na 27 jul. 2008 a les 11:22 enriccanela\nRes no em faria més content que triomfés Catalunya. Normalment els aparells fan més per ells que no pel partit i el país.\na 28 jul. 2008 a les 10:24 Joan Arnera\nJo també vaig llegir l’entrevista al tal Griñan. El què diu, posar l’amor a un partit per sobre de l’amor a una terra, em sembla absolutament inversemblant. Com es pot arribar a tenir tant malenteses les coses? Un partit només és una eina per a donar servei a un país!\nEn fi, són la repera, aquesta gent, tu, la repera!\na 28 jul. 2008 a les 1:04 enriccanela\nÉs absolutament increïble, això és el PCUS. Realment és l’esquerra del segle XIX, no ha hi ha pàtria, etc.


Forts enfrontaments per la detenció de dos activistes a Hong Kong - Diari de Girona\nForts enfrontaments per la detenció de dos activistes a Hong Kong\nLa policia va fer servir aigua tenyida de blau per poder identificar els sospitosos d'actes violents\nDdG | 31·08·19 | 23:52\nLa policia amb gasos lacrimògens contra els manifestants en una autovia. bloomberg/kyle lan\nLa Policia d'Hong Kong va fer servir gasos lacrimògens i canons d'aigua tenyida de blau contra grups de manifestants que van respondre amb còctels molotov en les protestes més violentes de les últimes setmanes en el territori, alimentades per les detencions prèvies de diversos activistes favorables a la democràcia. Les protestes es van concentrar a la seu del Govern de Hong Kong, que va rebre els impactes de diverses d'aquestes bombes flamígeres.\nLa marxa, convocada inicialment pel Front Civil per als Drets Humans, va ser suspesa després que la policia es negués a concedir els permisos necessaris.\nEls manifestants també van llençar pedres i altres objectes contundents als agents i els assistents a la il·legalitzada marxa, que va recórrer el barri de l'Almirallat. Es tracta d'un barri que acull la majoria de les institucions.\nDavant la caòtica situació, la policia va decidir emprar aigua tenyida de blava per tal d'identificar millor els sospitosos d'aquests actes violents.\n«Després de repetits i inútils advertiments», va explicar la policia en un comunicat, «els agents han emprat gasos lacrimògens i la força mínima imprescindible per dispersar els manifestants, als quals recomana que cessin la seva activitat i marxin immediatament del lloc».\nAlmenys sis activistes van ser detinguts en les últimes 72 hores, en el que suposa una escalada de repressió de les autoritats d'Hong Kong, que actuen per ordre del Govern xinès, contra els manifestants.\nEntre els detinguts destacaven principalment Joshua Wong i Agnes Chow, tots dos per «participar en una reunió il·legal» en envoltar una comissaria de policia durant protestes anteriors, i van ser alliberats hores més tard.\nWong i Chow asseguren que no estan implicats en aquesta nova ona de manifestacions a Hong Kong, que descriuen com un moviment «sense capitostos». En realitat, tots dos figuren com a fundadors d'un moviment anomenat Demosisto, a favor de l'autodeterminació del territori.\nDemosisto divendres va emetre un dur comunicat de condemna contra les detencions dels seus líders. Van denunciar una situació de «terror blanc» en referència a la repressió contra els dissidents de Taiwan feta pes nacionalistes xinesos.\nEn el seu comunicat, Demosisto apunta que els partidaris de l'autodeterminació estan més furiosos que mai.


Política de privacitat | Web Oficial de l'Ajuntament de Ventalló\nEl responsable del tractament de les dades personals recollides al web és l’Ajuntament de Ventalló. El tractament de dades es realitza d’acord a les competències municipals i els serveis que ens sol·licita.\nSi desitja exercir els seus drets o conèixer més informació sobre els tractaments de dades personals que porta a terme l’Ajuntament, es pot posar en contacte amb el Delegat de Protecció de Dades, dirigint un escrit a l’Ajuntament de Ventalló – Plaça Major, 1 – Ventalló (Girona), indicant a l’assumpte: Ref. Protecció de Dades.\nAjuntament de Ventalló.


Relleu a la banqueta del Levante Las Planas | Futfem.cat\nEl colíder de Segona Divisió ha viscut una revolució inesperada que ha acabat amb la marxa de Tony Polidano com a entrenador, malgrat haver aconseguit situar a l'equip a la primera posició i deixar gairebé decidida la classificació per disputar la promoció d'ascens a Primera.\nEl president de l'entitat planenca, Óscar Rescalvo, resumeix així els motius que els van portar fins a aquesta situació: "Les jugadores havien deixat de creure en la feina de Tony. Quan la confiança es perd hi ha poca cosa a fer". Una confiança que el fins aleshores entrenador de l'equip va veure truncada sense previ avís: "Jo no tinc cap problema amb l'equip. La meva intenció era continuar al capdavant fins a final de temporada, com m'havia compromès. La directiva sempre m'havia manifestat que estaven satisfets amb la meva feina i les jugadores també, però en el cas del vestidor es veu que no era així".\nPolidano comença a veure que alguna cosa succeeix arran de la decisió de no alinear una de les jugadores amb més pes a l'equip: "Carri no s'havia entrenat per unes molèsties físiques, parlo amb la fisioterapeuta de l'equip i em recomana que no jugui. Evidentment, ella no juga aquell partit i el dilluns em comuniquen que vol deixar l'equip. A partir d'això, obro un diàleg per veure què passa i començo a veure coses que no em quadren. Veig que algunes de les jugadores estan molestes amb mi i vull saber quin és el problema". L'extrenador planenc explica les queixes que li van fer arribar les jugadores: "M'exposen tres punts amb els que no estan d'acord: primer, que no es diverteixen jugant; d'altra banda, em diuen que creuen que hauríem de guanyar tots els partits per 8-0; i per últim, pensen que quan preparem els partits estem massa pendents de contrarestar el que faci el rival". Amb aquestes motivacions, el vestidor del Levante Las Planas li manifesta a Polidano que no volen que continuï al capdavant de l'equip i el tècnic es reuneix amb l'equip i la directiva per mirar de trobar una solució: "Volia saber les seves inquietuds, arreglar-ho, però no accepten cap dels meus arguments, la decisió ja era ferma quan m'ho fan saber, no volen que continuï". Aquest és un dels principals aspectes que ha molestat Polidano: "De seguida que veig coses rares, intento solucionar-ho. No sé perquè no van sortir les desavinences abans, sempre he estat disposat a parlar-ho tot i passar pàgina. En el moment que m'assabento de tot, ja estic fora, no tinc marge de maniobra".\nContraposada a la contundència del vestidor, el president de l'entitat, Óscar Rescalvo assegura que la directiva no compartia aquesta mesura, però que es van veure en l'obligació de materialitzar-la davant el risc que podia suposar mantenir l'entrenador en contra de la voluntat d'una part del vestidor: "La directiva estava satisfeta amb la feina de Tony, però vèiem que l'equip no arribaria preparat ni física, ni sobretot, mentalment a la promoció". Tony Polidano, exentrenador de Bonaire i Cerdanyola, assegura que està "molt tranquil", però admet que és una decepció haver-se quedat tant a prop de complir un somni: "Com a entrenador estava en el punt culminant de la meva carrera, la promoció gairebé lligada i amb moltes paperetes de pujar a Primera Divisió". Malgrat la desil·lusió, Polidano assegura que el seu futur és "continuar entrenant": "Això és la meva vida. Ara he de deixar passar un temps per pair tot això, però tornaré a entrenar, segur!".\nRELLEU I PRIMERA ENSOPEGADA\nL'escollit per substituir Tony Polidano a la banqueta planenca ha estat Edgar Alboroch, qui havia col·laborat la temporada passada amb l'equip elaborant informes dels diferents rivals. Amb Alboroch a la banqueta, el Levante va perdre el liderat al camp del Barça B (4-1), en el primer partit des del relleu a la banqueta i que va suposar la segona derrota en tota la temporada que ha patit l'equip planenc. El conjunt de Les Planes va tornar al camí de la victòria la darrera jornada en imposar-se a un dels cuers de la categoria, el Sant Andreu, per 5-0.


Macrooperació policial contra la pesca i la venda il·legal de tonyina vermella\nContra el frau en l'alimentació\nEls registres s'han realitzat en mercats, llotges i empreses de Madrid, Barcelona, València, Màlaga, Cadis i Múrcia\nMadrid - Dimecres, 27/06/2018 - 15:59\nAgents de la Unitat Central Operativa Mediambiental (UCOMA) de la Guàrdia Civil desenvolupen un macrooperatiu policial contra la presumpta pesca i venda il·legal de tonyina vermella amb més de 20 registres en mercats centrals de Madrid, Barcelona i Sevilla, llotges i empreses del sector.\nFonts de la investigació han informat que es preveuen una trentena de detinguts en aquesta operació, que continua oberta i els resultats de la qual es coneixeran els propers dies.\nFins al moment, efectius de l’UCOMA, unitat pertanyent al Seprona de la Guardia Civil, han practicat inspeccions en mercats a l’engròs com Mercamadrid, Mercabarna, Mercamálaga o Mercasevilla, a més d’en empreses pesqueres i distribuïdors de Barcelona, València, Madrid, Màlaga, Cadis i Múrcia.\nSegons les fonts consultades, l’operació té com a objectiu investigar la comercialització il·legal de la preuada tonyina vermella, la pesca de la qual està molt controlada, tot i que les indagacions també es dirigeixen a dilucidar la venda de tonyina de pitjor qualitat com a tonyina vermella.\nEl grup Balfegó, amb seu a l’Ametlla de Mar (Tarragona), ha expressat en un comunicat la seva satisfacció després de conèixer aquesta operació policial a la regió de Múrcia.\n"Aquesta actuació posa de manifest la bona disposició de l’administració espanyola per combatre el frau en la pesca i en el comerç de la tonyina vermella", una cosa que Balfegó ha demandat, de manera reiterada, des de fa anys, han assenyalat des de l’empresa.\nBalfegó ha posat èmfasi que "tota la tonyina vermella que surt de la seva factoria porta incorporat, des de fa diversos anys, un sistema de gestió informatitzada i digital de traçabilitat", que no només aporta transparència al consumidor, sinó que busca lluitar "contra el frau i el comerç il·legal d’aquesta espècie en la cadena comercial".\nTemes: Pesca Guàrdia Civil Alimentació Mercats


Usuari Discussió:Marcel Banús - Viquipèdia, l'enciclopèdia lliure\nUsuari Discussió:Marcel Banús\nHola Marcel Banús! Sigueu benvingut/da a la Viquipèdia i al coneixement lliure. Us encoratgem especialment, abans de res, a visitar la introducció per a un començament fàcil en tres senzills passos . Si preferiu aprendre mitjançant un tutorial, podeu seguir el curset d'autoaprenentatge.\nConsell del dia: Quan escriviu un article nou citeu-ne les fonts. Així facilitareu la tasca dels companys que vulguin revisar la feina feta.\n--Mafoso (Mani'm?) 09:48, 2 juny 2011 (CEST)\nAra mateix he llegit la teva edició a la Taverna: si et cal alguna cosa resto a la teva disposició--Mafoso (Mani'm?) 09:50, 2 juny 2011 (CEST)\n3 Accents aïllats en edicions\n5 Viquimarató a Tarragona\n6 Gràcies, Lluís!\n7 Amical Wikimedia\nEspero que em perdonis aquesta intrusió... Em dic Lluís i sóc soci de l'associació "Amical de la Viquipèdia" Amical Viquipèdia que està maldant per a ser un Chapter secció local de Wikimedia però fins ara no ho hem obtingut ja que es diu que només es poden crear chapters d'estat. Per tal de d'aconseguir el nostre reconeixement s'ha engegat una campanya de suport. Si vols donar suport, disposes de la plantilla d'usuari Wikimedia CAT que tens a la teva disposició per tal de posar-la a la teva pàgina d'usuari. Com que rebem suports globalment també pots signar al llistat de "Members and Supporters" seguint l'enllaç de la plantilla... Et necessitem, el suport de tots i cadascú de nosaltres és valuós per tal de poder assolir l'objectiu. Gràcies i perdona la intrusió a la teva pàgina, fins aviat, cordialment:--Lluis_tgn (disc.) 09:57, 9 juny 2011 (CEST)\nHola, Marcel Banús. En primer lloc, per contactar amb un altre usuari, el més pràctic és deixar un missatge a la seva pàgina de discussió. La pàgina de discussió normalment està enllaçada al costat de la signatura de l'usuari, per exemple, la meva és on diu «enraonem» al costat de la meva signatura. El missatge que tu m'has deixat no era al lloc correcte, l'havies posat a Usuari Discussió:CarlesMartin/Eines, que és una de les meves subpàgines personals, i l'he vist de casualitat. Sobre les notificacions, no sé si entenc massa bé la pregunta. La pàgina https://www.mediawiki.org/wiki/Help:Notifications/ca no és d'aquesta viquipèdia, sino de mediawiki, i explica les funcionalitats d'aquesta eina. Fins a on jo arribo, les notificacions serveixen només per a coses molt concretes, com agrair un canvi per exemple. Si el que vols és contactar amb algú, fes-ho escrivint a la seva pàgina d'usuari. Endavant!.--Carles (enraonem) 11:49, 8 març 2014 (CET)\nAccents aïllats en edicionsModifica\nHola Marcel Banús, moltes gràcies per editar la Viquipèdia. Tinc una pregunta sobre un detallet que estem veient a diverses edicions fetes recentment per diversos editors, i és la introducció d'accents aïllats seguits d'espais. Pots veure un exemple d'una edició teva aquí. Això ho vas afegir manualment o et va sortir així, com si fos un error de l'eina d'edició. No és res de greu, només ho volem saber per si hem d'avisar als desenvolupadors d'aquesta eina. Ho estem comentant a Viquipèdia:La_taverna/Ajuda#Curiositat. Moltes gràcies de nou i bevingut a la viquipèdia.--gerardduenas → parlem-ne 12:28, 7 juny 2014 (CEST)\nXiquet: Em comentes que, en diverses edicions fetes recentment per diversos editors, hi apareixen uns accents aïllats seguits d'espais. Em poses d'exemple Bombardeig de Guernica, que vaig editar el passat 26 d'abril. Bo, ni els hi vaig afegir manualment (almenys que jo en sigui conscient) ni m'hi van aparèixer després d'editar (si hagués passat, penso que ho hauria trobat estrany i hauria mirat de suprimir-los). En fi, ja sé que no t'hauré ajudat gaire, però el cert és que encara domino molt poc l'edició a la Viquipèdia. Una abraçada.--Marcel Banús (disc.) 13:00, 17 jul 2014 (CEST)\nMoltes gràcies per contestar. És de molta ajuda la teva aportació per determinar on és l'error. Tot i això ja s'ha reportat l'error i crec qie ja està arreglat. Moltes gràcies de totes maneres i t'animo a continuar contribuent a la Viquipèdia. -gerardduenas⇒parlem-ne 21:27, 30 jul 2014 (CEST)\nHola Banús, L'adreça de correu-e hauria d'haver funcionat tot i que està prevista per a contactes de la premsa i no de la marató. Per a contactes referents a la marató pot escriure millor a glam@wikimedia.cat Preguntaré a veure si hi ha algun problema amb l'adreça de comunicació. Gracies per avisar. --Gomà (disc.) 21:19, 30 jul 2014 (CEST)\nEt confirmo que el correu que ens has enviat l'hem rebut correctament. era com t'he dit per E-mail error tipogràfic.--KRLS , (disc.) 21:40, 30 jul 2014 (CEST)\nViquimarató a TarragonaModifica\nHola com va? Primer de tot perdona'm per la tardança del meu missatge. En segon lloc només comentar-te, per si t'interessa, que el proper dia 15 de novembre Amical Wikimedia organitzem una Viquimarató sobre un tema local tarragoní a la Biblioteca Pública de Tarragona, serà a les 18h. Espero que t'hi animis!\n--Lluis_tgn (disc.) 13:08, 10 oct 2014 (CEST) PD: Si tens algun dubte viquipèdic deixa'm un missatge a la meva plana de discussió d'usuari.\nGràcies, Lluís. Intentaré ser-hi. De fet m'encantaria. Però passa que estic enfeinadíssim. ¿Quan hi siguem més a prop, em podries fer un correu a mbanus@tinet.cat? Moltíssimes gràcies i perdona les molèsties.--Marcel Banús (disc.) 23:51, 21 oct 2014 (CEST)\nHola Marcel, trobaràs tota la informació al nostre web (http://www.wikimedia.cat/). Gràcies per l'interès. --Lluis_tgn (disc.) 01:09, 23 oct 2014 (CEST)\nObtingut de «https://ca.wikipedia.org/w/index.php?title=Usuari_Discussió:Marcel_Banús&oldid=14199732»\nDarrera modificació: 23 oct 2014 a les 01:09


PROJECTE 9 som un grup de persones que creiem que la participació ciutadana és una eina bàsica pel canvi social.Treballam per tal de fer certa aquesta creença, hem creat aquest bloc perquè pogueu conèixer els nostres projectes i poguem compartir opinions. Participar és transformar.\nUN BON DINAR SOLIDARI\nL'associació Projecte 9 el passat dissabte 15 hem realitzat un dinar solidari en el bar Siset de Palma. Amb el dinar Projecte 9 volia donar a conèixer la feina que fa a Nicaragua i a la vegada volia recaptar doblers per seguir gestionant els petits projectes que desenvolupen en aquest país juntament amb l'associació Quetzalcóatl de Nicaragua.\nEls doblers re-caudats van íntegrament al projecte Empenta, aquest es desenvolupa en el departament de Carazo-Nicaragua des de l'any 2005. L'objectiu és fer l'acompanyament a setze famílies perquè els seus infants puguin satisfer el procés d'escolarització. Una educadora de l'associació Quetzalcóatl és la que acompanya els infants i les seves famílies en tot el procés. Aquest és un projecte autogestionat, persones de Mallorca donen una quantitat econòmica mensual perquè aquest projecte es pugui dur a terme. També activitats d'aquest tipus ajuden a l'autogestió de l'entitat.\nLa diada ha contat amb la presència de Tambors per la Pau, associació que ha volgut col·laborar desinteressadament amb el projecte i a més ha fet una donació de 600€ provinents de les activitats que han fet durant tot l'any. Radio Tortuga també hi ha estat present retransmetent el seu programa “desconocidos para el mundo” en directe des del bar Siset. Per acabar el públic ha pogut gaudir del concert de Pere Feliu a la guitarra i veu acompanyat de Samir Vanegas fent temes revolucionaris de Nicaragua i d'altres països de Centre i Sud Amèrica, i també de n'Ama que ha interpretat cançons Argentines.\nEl dinar a contat amb la presencià d'un centenar de persones que han pogut gaudir d'un bon menjar i d'una molt bona companyia i a la vegada han aportat el seu gra d'arena perquè un altre món sigui possible.\nPublicat per Projecte 9 a 13:55\nPublicat per Projecte 9 a 0:35\nVal la pena, amb la teva ajuda nins i nines de Nicaragua poden estudiar. Treballam amb ells i amb les seves famílies perquè així sigui.\nCOL·LABORA-HI posat en contacte amb nosaltres projecte9@gmail.com\nPublicat per Projecte 9 a 3:00\nson los que no tienen más libertad de elegir entre\nPublicat per Projecte 9 a 5:32\nAcabam de penjar el vídeo d'Empenta, ho podeu trobar a la dreta a l'apartat de porjectes a Empenta. Que ho disfruteu!!\nPublicat per Projecte 9 a 3:55\nJa tenim el vídeo d'Empenta, una gran notícia aviat el podreu visualitzar\nPublicat per Projecte 9 a 11:07\nComunitat de las Lajas\nUn tramo de ritmo\nTallers de pensament crític amb ritme


THAT NIGHT WE WENT DOWN TO THE RIVER – Trescapous\nTot recuperant tresors perduts\n“-Hola Nova York, sepultada per la neu!! Heu sobreviscut???”\nAmb aquesta gràfica frase començava Springsteen el seu concert del passat 27 de Gener al Madison Square Garden de Nova York.\nI és que quatre dies abans, la tempesta hivernal Jonàs havia deixat literalment sepultada sota la neu tota la ciutat de Nova York, en la major nevada en un sol dia que s’hagi enregistrat mai a la City. Milers de vols cancel·lats a tota l’àrea de Nova York, Nova Jersey i Washington. Els aeroports i el transport públic aturats tot el cap de setmana per primera vegada en la història. Ponts i carreteres tallades. Col·legis tancats, tots els espectacles i esdeveniments esportius posposats… La ciutat estava completament aïllada. Així, el primer dels dos concerts que havia d’oferir el Boss a la capital de l’estat de Nova York el 24 de gener quedava cancel·lat, i sense una data alternativa.\nPerò el diumenge tornà a sortir el sol. I la ciutat que mai dorm havia sobreviscut. Poder caminar pels carrers de Nova York, o passejar per Central Park amb gruixos de 70 centímetres de neu és un espectacle difícil d’oblidar.\nI amb aquest marc de presentació, es preparà el concert del dimecres 27 al “més famós arena de tot el món”. Però no eren tan sols les circumstàncies que havien envoltat els dies previs al show el que el feien tan especial. L’origen d’aquest concert es remunta a més de 35 anys enrere, l’any 1980. Aleshores un jove de New Jersey presentava al món el que seria una de les seves majors obres, un disc doble que passaria a la història com un dels discs més monumentals que s’han fet mai a la música rock: The River. Un LP doble amb 20 cançons seqüenciades de tal manera que es pogués escoltar el disc com si estiguessis sentint un concert en directe de la E Street Band. I és que cap altre disc sona més als carrers de Nova York i a la E Street Band que The River. A aquell disc el va seguir una gira de presentació que va demostrar definitivament al món perquè aquell jove de Nova Jersey i la seva banda eren considerats com a la millor banda en directe que es podia veure. Aquella gira no ha estat mai superada. Per ningú.\nThe River era tan sols la punta de l’iceberg\nPerò molts d’anys més tard, molts més discos i milers de concerts després, Springsteen ens presentava per Nadal de 2015 una capsa commemorativa de la gravació d’aquell disc i aquella gira, i l’anomenava: “The Ties That Bind: The River Collection”. Una capsa que feia finalment justícia a tota l’obra en la seva magnitud. I és que no tan sols les vint cançons que finalment formaren part d’aquell disc havien estat gravades als estudis Record Plant de Nova York entre els anys 1979 i 1980. No. The River era tan sols la punta de l’iceberg. L’obra era molt més gegantina del que s’havia publicat de manera oficial. Prop d’un centenar de cançons havien estat gravades per la E Street Band. I The Ties That Bind ens ofereix una bona part d’aquestes cançons que el seu dia quedaren oblidades dins d’un calaix, moltes d’elles a l’altura de qualsevol de les que formaren part de The River. Remasteritzades amb la tecnologia actual, juntament amb un documental, i una filmació parcial del concert de Tempe, Arizona, de l’any 1980 que dóna una idea clara del que eren els concerts de la E Street Band aquella època. Un espectacle que qualsevol persona mínimament interessada en la música hauria de veure.\nAquella colla de joves músics que es menjaren literalment el món quasi quaranta anys enrere han canviat. S’han fet vells, els anys no perdonen a ningú, i ja no tenen l’energia desbordant de llavors. La banda ha perdut alguns dels seus més il·lustres membres, els recordats saxo i teclats Clarence Clemons i Danny Federici. Però l’obra ha perdurat. El disc sona tan fresc, enèrgic, alegre i melancòlic com el primer dia. I Bruce Springsteen & The E street Band han decidit revisitar el riu, i oferir una sèrie de concerts presentant l’obra com mai havia fet abans: en el seu format seqüencial original. El concepte de disc en directe finalment es fa realitat. I per fer-ho, ens ofereix els mateixos concerts maratonians de quasi tres hores i mitja, però amb un punt de vista canviat. Els protagonistes d’aquelles cançons no són ara els joves que arribaven tard a casa després d’una nit desenfrenada de diversió, i que rebien l’esbroncada dels seus pares. Ara el que canta les cançons també s’ha fet vell, podria ser el pare de Independece Day parlant a les fosques al seu fill a la taula de la cuina. O el conductor solitari d’aquell cotxe robat que llegia les cartes que va escriure temps enrere i que ara el fan sentir com si tingués cent anys, internant-se en l’obscuritat de la nit. Podria ser el vell que suplica que no se l’emportin al Ranxo dels Cadillacs, o la noia que aparta la mirada des de l’obscuritat i les ombres d’una escala a l’avinguda sota la pluja, esperant que els esdeveniments se l’emportin.\nNo és la vida real,\nperò a algun lloc ha de començar\nPerò no. La clau de tot el concert la canta a la magnífica introducció de Here She Comes, abans de I Wanna Marry You: La innocència de la felicitat de l’amor i la vida somiats quan ets jove, de com seran els teus fills, on viuràs… I del que no imagines llavors, de les conseqüències implícites que comporta la vida. Per això, ens diu, aquesta és una cançó, un disc, que parla de la joventut, de la felicitat, de l’amor imaginat, i tota la seva glòria i alegria. No és la vida real, però a algun lloc ha de començar. I precisament per això funciona tan sorprenentment bé, sense caure en l’auto homenatge o l’autocomplaença. Perquè les cançons ja no sonen innocents, sinó molt més madures, des del punt de vista que tan sols els anys i l’experiència de la pròpia vida et poden donar.\nPerquè, com diu el mateix Springsteen, del que tractava el disc realment era de trobar el teu lloc dins de la comunitat, i d’aquells llaços que et fermen a la família, als amics, al treball… El que volia era fer un gran disc, que fos com la vida. Un disc que contingués diversió, ball, rialles, bromes, bona camaraderia i amistat, amor, sexe, fe, nits solitàries i llàgrimes… I si era capaç d’aconseguir un disc prou gran per contenir totes aquelles coses, s’atracaria molt a aconseguir la resposta a la pregunta de quin era el seu paper dins la societat que l’envoltava.\nI aquella freda nit d’hivern a Nova York, enmig de la neu i el vent, finalment tornàrem a baixar fins al riu…\n4 thoughts on “THAT NIGHT WE WENT DOWN TO THE RIVER”\n22/02/2016 at 21:56\n22/02/2016 at 21:58\n24/02/2016 at 06:56\nEstic d’acord amb el teu comentari quan dius que la Intro a I wanna marry you és un dels punts àlgids del concerts. Això es pot apreciar en la gravació del concert de Chicago que la web de Bruce Springsteen va oferir gratuïtament durant els dies de la gran nevada.\nEl concert sencer, amb l’audio oficial: https://www.youtube.com/watch?v=Nv36RaPrOrc\nMILERS DE MILES\nLA PLAÇA DEL DIAMANT – MERCÈ RODOREDA\nTot el contingut d'aquesta pàgina pertany als seus autor, excepte allà on s'hi digui una altra cosa. L'ús del contingut està sotmès a la següent llicència de Creative Commons:


Intersindical reivindica “Salut mental per a tothom, major inversió i major accés” | Intersindical Valenciana\nIntersindical reivindica “Salut mental per a tothom, major inversió i major accés”\n10 d’octubre, Dia Mundial de la Salut Mental\n13 / 10 / 2020 | Intersindical Salut\nEn el “Dia mundial de la salut mental”, 10 d’octubre, des de l’Àrea de Salut Laboral i Medi Ambient de la Intersindical ressaltem la importància de la salut mental en el treball i reclamem “Salut mental per a tothom, major inversió i major accés”.\nEn aquests moments, durant la pandèmia de la COVID-19, la nostra salut mental corre més riscos en el treball i s’ha de cuidar de manera especial, perquè estem en unes circumstàncies extraordinàries i, per això, les mesures han de ser excepcionals.\nLa pandèmia ha afectat les nostres vides en tots els àmbits. No sabem quan tornarem a la completa normalitat i, fins que arribe aqueix dia, el nostre treball es veu afectat, s’ha transformat o s’ha perdut. Tot això afecta les nostres relacions laborals i socials, no podem quedar impassibles davant l’angoixa i el dolor per les pèrdues humanes, els accidents o les malalties.\nEls canvis que hem experimentat en el treball ens han provocat incertesa, ansietat, depressió o impotència. Les tensions creades pel teletreball, major aïllament en l’àmbit laboral, o la dificultat per a compaginar responsabilitats familiars i professionals, sense saber situar la línia que separa la nostra vida laboral, personal i familiar. En contrapartida, les treballadores i els treballadors que no han pogut teletreballar s’han sentit exposats a majors riscos en el seu centre o lloc de treball, percebent-se més vulnerables i més sensibles a riscos, experimentant una major ansietat.\nÉs necessari que parlem de salut mental en el treball, dels riscos als quals ens veiem sotmesos i que afecten la nostra salut, durant i després de la pandèmia. Hem de reduir l’estigma i la discriminació sobre aquelles persones que, afectades per la situació, senten que no han rebut suficient suport.\nDes de la Intersindical exigim que els governs invertisquen més en protecció laboral i social, que adopten mesures reals de suport addicionals per a garantir la salut mental dels grups vulnerables, sensibles i desfavorits. La solidaritat entre països i entre la classe treballadora ha de ser una realitat i la reclamem, en el nostre territori i a escala internacional.\nEl treball és una part essencial de la nostra salut i la nostra vida. Hem d’exigir i assegurar-nos que el lloc de treball siga un entorn segur, en el qual puguem parlar de tots els riscos laborals, i dels problemes de salut mental, perquè ens ajudarà a mitigar l’impacte de la pandèmia en la nostra vida personal i professional.\nEn definitiva, la classe treballadora hem d’exigir mesures preventives individuals i col·lectives en el treball, però també vetlar per la cura i suport de totes les persones en el centre de treball i en la societat, en l’àmbit físic i mental, hem d’assegurar i cuidar el nostre benestar i el dels altres.


Els restauradors del Pirineu lamenten l'estroncament d'una tardor "que estava sent bona"\nConfien que la mesura serveixi almenys per poder salvar la temporada de Nadal\nUn bar-restaurant d'Isil, al Pallars Sobirà, aquest setembre. / G.L.T.\nSortIgual que al conjunt del país, els restauradors del Pirineu han rebut com una gerra d'aigua freda l'anunci de tancament de bars i restaurants per part de la Generalitat. En el cas pirinenc, a més, han lamentat que aquest tancament arriba "quan semblava que tornàvem a tirar, perquè la tardor estava sent bona", en paraules del president de la Federació d'Hostaleria de Lleida, el pallarès Josep Castellarnau.\nCastellarnau ha destacat que en el cas del Pirineu "ens hem salvat una mica, perquè hem fet una bona campanya d'estiu, amb un agost molt bo i un setembre que no ha estat malament, però hi ha hagut molta gent, sobretot al pla de Lleida, que ho ha passat molt malament i ara veu com plou sobre mullat". Castellarnau també ha matisat que "quan diem que hem salvat uns mesos volem dir que no hi hem perdut diners, però tampoc n'hem guanyat, que és pel que treballem". Tot i això, ha afegit que "amb la situació tan dolenta en la que estem, fer taules ja significa guanyar".\nEn relació als hotels, Castellarnau ha assenyalat que podran seguir obrint, però només podran servir als clients que hi tinguin allotjats. Aquest fet, i les crides de la Generalitat a reduir la mobilitat, creu que faran que l'ocupació sigui mínima els pròxims dies, "ja que l'atractiu de pujar al Pirineu és passejar per la muntanya o pels nostres pobles, dinar en algun restaurant, prendre alguna cosa... ara aquest atractiu no hi serà". Tot i això, assegura que la majoria d'hotels seguiran oberts "perquè també som un servei públic per a molts treballadors que son fora de casa i han de dormir en algun lloc".\nDes de l'Associació de Bars i Restaurants de Cerdanya, la seva presidenta Nati Bover, coincideix amb Castellarnau en assenyalar que "fa molta ràbia haver de tancar perquè estàvem treballant molt bé". Tot i ser un cop molt dur per al sector, afegeix que "intentem consolar-nos i pensar que si ara tanquem potser tindrem sort i podrem fer tranquils la temporada de Nadal". Tot i aquest consol, Bover assegura que el sector ha quedat "descol·locat, ha estat un pal que no ens esperàvem".\nUn altre dels problemes apuntats per Bover és la incertesa: "ens diuen que seran 15 dies, però serà veritat? Què fem amb el gènere, fem comandes per d'aquí 15 dies o no en fem? L'altre cop, quan vam haver de tancar, ja vam haver de tirar tot el gènere que teníem i això són molts diners". La presidenta de l'Associació de Bars i Restaurants també ha lamentat que "hem estat els primers a posar-hi el coll perquè les coses es fessin bé però ara els que paguem som nosaltres". Sigui com sigui, Bover ha deixat clar que "la salut és el primordial i si aquestes mesures serveixen per salvar una sola vida, ja hauran valgut la pena, però això no impedeix que per a nosaltres és un cop molt dur".\nEn la mateixa línia, el president de l'Associació d'Hostaleria de l'Alt Urgell, Miquel Àngel Sànchez, assenyala que "estem preocupats perquè sembla que sempre paguem els mateixos" i ha lamentat que "d'ajudes encara no ens han donat res de res", una crítica compartida per Bover. Sànchez també ha apuntat que sí que hi ha establiments que podran adaptar-se una mica i fer servei a domicili o menjar per endur, "però molts altres no podran i tot el menjar que tenen a les neveres se'ls farà malbé, ja que molt no es pot congelar i no tindran manera de treure'l". Unes pèrdues afegides, lamenta, a la que els suposarà el fet d'haver de seguir pagant les despeses corrents sense generar ingressos.\nCovid-19 tancament de bars i restaurants Alt Pirineu i Aran


Aprenentatge del Llenguatge Oral i Escrit\nCodi: 102568 Crèdits: 6\nL'anglès és llengua vehicular en part de l'assignatura i hi ha lectures en anglès.\nÉs recomanable haver cursat o estar cursant l’assignatura Processos Psicològics: Pensament i Llenguatge (Psicologia del Pensament i del Llenguatge).\nAquesta assignatura forma part de la menció Anàlisi i Intervenció Psicoeducativa i està pensada per a la formació d’un/a professional en aquest àmbit. L'assignatura resulta també indicada pera un itinerari de lliure configuració, per tal d’assolir uns coneixements bàsics en la detecció de dificultats i trastorns del desenvolupament del llenguatge.\nAquesta optativa permet aprofundir en els coneixements de la psicologia del llenguatge en dos aspectes cabdals pel desenvolupament de l’infant: l’adquisició del llenguatge oral i l’aprenentatge escolar de la llengua escrita.\nPel que fa al llenguatge oral, es presentaran les diverses etapes del desenvolupament lingüístic quant als aspectes fonològics, lèxics, morfosintàctics i discursius. Aquestes seran analitzades i exemplificades des de perspectives tant monolingües com plurilingües. Els aspectes descriptius del desenvolupament s’emmarcaran en diferents postures teòriques sobre l’adquisició del llenguatge i sobre els processos d’aprenentatge. En acabar l’assignatura l’estudiant serà capaç de situar els comportaments lingüístics particulars dels infants dins els marges establerts com a usuals en el procés d’adquisició del llenguatge, per tal de poder detectar dificultats en el desenvolupament del llenguatge.\nPel que fa a la llengua escrita, l’assignatura ofereix un marc teòric general sobre el processament de la informació en el llenguatge escrit i explica els trets fonamentals dels dos aprenentatges cabdals en les primeres etapes de l’escolaritat: la lectura i l’escriptura, en els seus aspectes motors i ortogràfics. Els estudiants aprofundiran en la recerca empírica sobre aquests aprenentatges. En acabar l’assignatura l’estudiant serà capaç d’enumerar i descriure les diferents fases en el desenvolupament de les habilitats lectoescriptores i d’identificar i explicar les dificultats específiques en aquests aprenentatges.\nAnalitzar i interpretar els resultats d'experiments sobre l'adquisició del llenguatge, l'aprenentatge de la lectura i l'aprenentatge de l'escriptura.\nDescriure els processos i les etapes de l'adquisició i el desenvolupament del llenguatge oral al llarg del cicle vital.\nDescriure i diferenciar els aspectes del procés d'adquisició del llenguatge oral en les criatures sordes respecte al de les criatures oients.\nDescriure i reconèixer els diferents estils en l'aprenentatge del llenguatge oral i escrit.\nDescriure i relacionar les diferents fases del processament i la producció del llenguatge escrit.\nDissenyar estudis sobre l'adquisició del llenguatge, l'aprenentatge de la lectura i l'aprenentatge de l'escriptura.\nElaborar informes a partir dels resultats obtinguts en estudis sobre l'adquisició del llenguatge, l'aprenentatge de la lectura i l'aprenentatge de l'escriptura.\nIdentificar les característiques principals dels enfocaments teòrics en l'estudi de l'adquisició del llenguatge i els mecanismes d'aprenentatge i desenvolupament proposats.\nReconèixer la influència dels factors del context en les diferències (individuals) observades en l'adquisició del llenguatge.\nBLOC 1: APRENENTATGE DE LA LLENGUA ORAL\n1. Adquisició del llenguatge\n1.1 Teories sobre l’adquisició del llenguatge: innatistes; constructivistes; sòcio-interaccionistes\n1.2 Mètodes d’estudi: metodologia observacional; paradigmes experimentals\n2. Etapes i processos d’adquisició del llenguatge\n2.1 Comunicació prelingüística: l’aparició de la comunicació intencional; les adaptacions de l’adult\n2.2 Adquisició del lèxic: les primeres paraules; l’explosió lèxica; fenòmens evolutius en l’adquisició del significat\n2.3 Desenvolupament fonològic: les habilitats de percepció de la parla dels nadons; conductes prelingüístiques; desenvolupament fonològic i processos de simplificació\n2.4 Procés d’adquisició morfosintàctica: la parla telegràfica; l’adquisició de la morfologia; l’oració simple i les modalitats oracionals\n3. El desenvolupament del llenguatge més enllà dels cinc anys: ‘desenvolupaments tardans’\n3.1 Desenvolupaments semàntics i pragmàtics posteriors: els significats no literals.\n3.2 Desenvolupaments sintàctics posteriors: les oracions compostes; les estructures sintàctiques complexes.\n3.3. Construcció del discurs.\nBLOC 2: APRENENTATGE DE LA LLENGUA ESCRITA\n4. Presentació de la llengua escrita. Sistemes d’escriptura i el principi alfabètic.\n5. Reconeixement de la llengua escrita. Unitats de representació i models.\n6. Aprenentatge de la llengua escrita a l’escola.\n6.1. Aprenentatge de la lectura. Processos i unitats. Bases per l'aprenentatge de la lectura.\n6.2. Aprenentatge de l'escriptura: ortografia/spelling. Fases.\n7. Produccio de l'escriptura. Bases biològiques i models teòrics. Nivells en el procés de producció de l'escriptura.\n7.1. Estudis Nivell 1: Planificació. Narrativa, gèneres literaris, pragmàtica.\n7.2. Estudis Nivell 2: traducció. Qualitat de l'escriptura. Estudis on line: Pauses i Bursts. Ortografia.\n7.3. Estudis Nivell 3: fluïdesa i programació motora.\nEl nucli principal de l'assignatura el constitueixen les activitats dirigides, amb classes magistrals, classes de tipus seminari i classes on es treballarà amb solució de problemes, estudi de casos, i discussions participatives. Les activitats supervisades consistiran en la supervisió del treball en grup i la realització d'exercicis que es podran dur a terme al campus virtual. Les activitats autònomes inclouen les d'estudi personal, lectura d'articles proposat per les professores i aprofundiment personal en el contingut de l'assignatura, i l'elaboració de treballs i presentacions en equip.\nClasses magistrals 24 0,96 3, 4, 5, 6, 9\nClasses pràctiques: estudi de casos 12 0,48 1, 2, 3, 4, 5, 8, 11\nExercicis d'autoavaluació al campus Virtual 10 0,4 6, 9\nTutories: preparació del treball en grup 7 0,28 7, 11\nCerca de documentació 10 0,4 12\nLectura de textos i estudi 53 2,12 1, 12\nPreparació de treballs i presentacions 30 1,2 1, 2, 7, 11\nL'avaluació continuada es durà a terme amb tres tipus d'evidències. Es duran a terme dues proves d'avaluació individual i escrita (EV3 i EV4) que es realitzaran en el primer i segon periode avaluatiu, respectivament.\nDurant les sessions de solució de problemes i estudi de casos es presentaran evidències amb valor del 25%, per escrit i de forma individual o en grup (EV2). La participació a les discussions en gran grup o al fòrum de l'assignatura es valoraran amb un 25% (EV1). En el bloc d'escriptura els estudiants participaran exposant oralment i per parelles articles de recerca en sessions de seminari. Els continguts d'aquestes exposicions seran també matèria avaluable en la prova escrita.\nEs considerarà que un estudiant és avaluable si ha lliurat evidències d'aprenentatge amb un pes igual o superior al 40% de la qualificació de l'assignatura (4 punts).\nL'assignatura es considerarà superada si l'estudiant ha dut a terme un mínim de quatre de les sessions de casos pràctics, i ha obtingut una qualificació igual o superior a 5 com a resultat de la suma de les evidències.\nPodran optar a la recuperació (EV5) aquells estudiants que superin la qualificació de 3,5 però no arribin a obtenir un 5, i que hagin fet almenys 3 de les evidències de l'assignatura. En aquest cas, caldrà recuperar les evidències no superades per obtenir la qualificació màxima de 5.\nPodeu consultar les pautes d'avaluació a https://www.uab.cat/web/estudiar/graus/graus/avaluacions-1345722525858.html\nEV1. Avaluació de la participació a les sessions de classe 25% 0 0 1, 2, 3, 4, 5, 6, 9, 10, 12\nEV2. Avaluació d'estudi de casos i solució de problemes 25% 0 0 3, 4, 5, 6, 7, 8, 9, 10, 11\nEV3. Prova escrita 25% 2 0,08 1, 2, 3, 9, 10\nEV4. Prova escrita 25% 2 0,08 1, 2, 5, 6, 9\nI altra bibliografia que es proporcionarà al llarg de l'assignatura.


S'han eliminat barreres arquitectòniques en l'avinguda Manila i construït una nova vorera al carrer Sant Josep amb carrer Rench\nL'Ajuntament d'Alcalà-Alcossebre està executant diverses obres de millora de l'accessibilitat i reparació i construcció de noves voreres, en diversos punts dels nuclis urbans. En concret, s'està actuant en l'avinguda Manila continuant amb el projecte que es va iniciar en 2016 d'executar una vorera de formigó, facilitant així l'accessibilitat i eliminant barreres arquitectòniques i condicionant zones per als vianants amb vorades. Aquesta obra té un cost total de 30.000 euros i s'executa a través dels fons del Pla de Cooperació Provincial d'Obres i Serveis.\nTambé s'està actuant en la millora de voreres i construcció de nous trams al carrer Ferrocarril, carretera CV-142, carrer Azahar i carrer Timó i s'ha habilitat un nou tram de pas per als vianants, vorejat amb pilons per a major seguretat viària, entre els carrers Rench i Sant Josep. Aquestes actuacions, amb un cost de 15.000 euros, també està incloses en el Pla Provincial d'Obres i Serveis.\n"Actuar en les infraestructures urbanes per a millorar l'accessibilitat i eliminar barreres arquitectòniques és una prioritat i, durant l'any 2021, continuarem actuant en punts com la plaça de l'Església o l'entorn del CEIP La Mola" ha anunciat l'Alcalde Francisco Juan.


Aigua a l'olla | Pregaria.cat\nAigua a l'olla\nPer pregaria.cat on dj., 29/08/2019 - 17:45\nSalutacions a tothom en aquest nou curs que comença!!\nDesprés de l'estiu, les vacances, pauses o canvis d'activitat pot ser que tornin a la rutina del treball. Us proposem aquí un examen o avaluació de l'estiu, davant de Déu: com l'he tingut present? On l'he descobert especialment viu? Quines persones o grups me l'han fet gaudir més?\nTenim davant un full en blanc, un munt d'oportunitats per a compartir joiosament aquesta bona notícia del Déu que tant estima la humanitat. De quina manera brillarem aquest foc especial? Podem encomanar aquella fe que ens fa ser generosos i servicials? Com parlar d'aquest Jesús que ens inspira els camins i ens convida a seguir-lo?\nCada migdia, cada vespre, quan fem bullir l'olla, en tenim un exemple ben clar: dins hi aniran a parar una pila d'ingredients ben diferents, i potser encara no sabem quins. El foc del curs ho courà tot, la temperatura pujarà sense ni adonar-nos-en, i tot allò que hem de vigilar és que no hi falti Aigua a la barreja. Si falta aigua a l'olla, els ingredients quedaran recremats al fons, i el que fem, les nostres activitats, faran pudor de socarrim. És que anàvem atents a les quantitats, i no hem pensat amb l'Aigua, la qualitat. Si Déu no és dins l'olla, ara que comença el curs, planeja amb realisme quin moment diari pots trobar aquesta intimitat amb Ell, que et permeti coure i obtenir un bon gust a la barreja.


SCG : Obrador Obert : Un passeig per la planificació territorial a Europa\nPlanificació territorial: experiències innovadores a Europa.\nSeminari al Centre de Cultura Contemporània de Barcelona CCCB\n25, 26 y 27 de octubre de 2004\nLloc de realització: Centre de Cultura Contemporània de Barcelona\nPreu de la matrícula: 140 € (estudiants universitaris 90 €)\nMatriculació: CUIMPB - Centre Ernest Lluch / Edifici de l'Antic Teatre. CCCB / Montalegre 5 / 08001 Barcelona / Tel. 93 302 06 34 www.cuimpb.es/mainmatricat.htm\nEl nostre país està emprenent una nova ordenació del seu territori que haurà de conciliar els principis de sostenibilitat i cohesió territorial amb l'autonomia local en les opcions de futur dels municipis i les aspiracions dels diferents agents i moviments socials. Aquesta nova cooperació territorial és un nou repte d'especial transcendència que hauran d'afrontar els governs locals en el futur immediat.\nEn aquest context, el planejament territorial està adquirint una nova vitalitat i vigència a tota Europa, on s'està consolidant una nova cultura del territori. Precisament, l'experiència recent europea està mostrant com l'escala regional és la més oportuna per a la concertació entre els ens locals i la participació ciutadana, que parteix del diàleg entre govern, món local i ciutadania per a la definició conjunta de l'interès general i la concreció en cada part del territori dels principis de cohesió i sostenibilitat territorial.\nL'objectiu del seminari és introduir les aportacions més innovadores a Europa en el camp del planejament territorial, com exemples de bones pràctiques. Així, cadascun dels dies del curs es focalitza en un dels temes clau identificats:\nla cohesió territorial i social;\ndels criteris de sostenibilitat en l'ordenació del territori, tant pel que fa a la gestió prudent dels recursos, el valor estructurador dels espais oberts i la contenció de l'explosió urbana;\nels processos de concertació amb el món local i de participació ciutadana en la formulació dels plans territorials.\nCadascuna de les tres jornades s'estructura amb un format similar: dues ponències d'emmarcament conceptual; una anàlisi comparativa a Europa; dos plans innovadors en relació amb tema de la jornada; els nous plantejaments a Catalunya i a Espanya; i una sessió de debat amb la participació de responsables polítics i professionals.\nEl seminari comptarà amb la participació d'alguns dels principals experts europeus, com Andreas Faludi i Simin Davoudi, i amb responsables de plans territorials d'escala regional d'Anglaterra, Bèlgica, França, Holanda i Itàlia.\n9:30 Del desenvolupament territorial a la política de cohesió territorial / Andreas Faludi\n10:30 Plans territorials estratègics per a la cohesió territorial i el desenvolupament policèntric / Bas Waterhout\n11:45 El pla territorial de coordinació de la província de Bolònia I: els acords territorials / Alessandro del Piano\n12:30 Els esquemes de coherència territorial francesos / Georges Mercier\n13:15 Abast i criteris dels nous plans territorials de Catalunya / Juli Esteban\n16:30 Problemes, reptes i oportunitats de la planificació territorial a Europa / Andreas Hildenbrand\n17:30 L'estratègia espanyola de desenvolupament sostenible i la planificació territorial / Antonio Serrano\n18:30 La planificació territorial de la regió metropolitana de Barcelona / Josep Ma. Carrera\nText de presentació i programa facilitats per la direcció del seminari el dijous 14 d'octubre de 2004.\nPlanificació del territori per al desenvolupament sostenible\n9:30 Avaluació ambiental estratègica dels plans territorials de Catalunya / Ferran Miralles i Cristina Fígols\n10:30 Un nou marc per a l'ordenació territorial: la reflexió europea / Margarita Ortega\n11:45 El pla estratègic territorial de Flandes / Louis Albrechts\n12:30 L'estratègia territorial nacional d'Holanda: protecció d'àrees vulnerables, política de compacitat urbana i model de gobernança / Rob Kragt\n13:15 Planificació territorial a Catalunya: processos i instruments de debat i participació / Oriol Nel•lo\n16:30 ¿Com pot contribuir la planificació territorial al desenvolupament sostenible? / Simin Davoudi\n17:30 ESPON: una relectura des de la perspectiva espanyola / Andreu Ulied\n18:30 Debat sobre Els espais agroforestals com a element vertebrador en l'ordenació del territori amb Martí Doménech, Xavier Mayor, Isabel Salamaña i Maties Serracant.\nDimecres, 27 d'octubre\nNous processos de planificació: concertació i participació ciutadana\n9:30 Implicació ciutadana i participació pública en el procés de planificació / Simin Davoudi\n10:30 Implicació i participació ciutadana en el procés de planificació: la convenció d'Aarhus i els procediments de consulta pública i la mediació / Jacques Lolive\n11:45 El pla territorial de coordinació de la província de Bolònia II: el paper dels ajuntaments / Alessandro del Piano\n12:30 L'estratègia territorial regional del Yorkshire i l'Humber: el procés de consulta i participació / Chris Martin\n13:15 Pla estructural de Glasgow i del Clyde Valley / Vincent Goodstadt\n16:30 El mètode obert de coordinació: xarxes de cooperació en la formulació de ls polítiques de la UE / Andreas Faludi\n17:30 La pràctica de l'ordenació del territori en l'estat de les autonomies / Manuel Benabent\n18:30 Debat sobre les Noves formes d'ordenament del territori, una nova generació de professionals amb Marta Ball-llosera, Josep Ma. Llop, Laia Torras i Joan Vicente\n14 d'octubre de 2003


La Diputació distribuirà 60 MEUR entre els ens locals en el quadrienni 2017-2020 | Notícies TGN - Notícies de Tarragona Diari Digital\nLa Diputació distribuirà 60 MEUR entre els ens locals en el quadrienni 2017-2020\nEl nou Pla d’Acció Municipal (PAM) augmentarà la seva dotació un 20%\nEl president de la Diputació de Tarragona, Josep Poblet, va fer de mestre de cerimònies en un acte que va comptar amb la presència de 130 representants del món local del territori.\nEl pròxim Pla d’Acció Municipal (PAM) de la Diputació de Tarragona, corresponent al període 2017-2020, destinarà 60 milions d’euros entre els municipis del Camp de Tarragona i les Terres de l’Ebre, una dotació econòmica que representa un increment del 20% respecte al PAM anterior (2013-2016). Pel que fa a la darrera anualitat del present quadrienni, és de 8,23 milions d’euros.\nEl PAM per al pròxim quadrienni ha estat un dels punts tractats en la reunió entre la Diputació i els alcaldes del Camp de Tarragona celebrada la setmana passada a l’Auditori Diputació. L’acte, encapçalat el president de la Diputació, Josep Poblet, va comptar amb l’assistència de 130 representants del món local del territori.\nLa Diputació també va exposar als assistents els principals serveis que la Diputació ofereix en aquest mandat 2015-2019, especialment pel que fa al suport als ajuntaments per a l’aplicació de la Llei 19/2014 de transparència als ens de la demarcació. Aquest és, de fet, un dels objectius prioritaris de l’actual mandat de la Diputació, atesa la rellevància d’aquesta llei, d’aplicació a totes les administracions públiques de Catalunya, fet que inclou els ens locals i els seus organismes dependents. Aquests ens locals tenen l’obligació de facilitar la informació sobre els apartats relatius a informació institucional i organitzativa de l’ens, gestió econòmica i pressupostària, acció de govern i normativa, contractes, convenis i subvencions, i serveis i tràmits.